ระเบียบคณะกรรมการกองทุนเพื่อผู้เคยเป็นสมาชิกรัฐสภาระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงิน การเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภาพ.ศ. ๒๕๕๖[๑] อาศัยอำนาจตามความในมาตรา๑๒ (๔) มาตรา ๑๖ มาตรา ๑๗ มาตรา ๑๘ มาตรา ๑๙ มาตรา ๒๐ และมาตรา ๒๑แห่งพระราชบัญญัติกองทุนเพื่อผู้เคยเป็นสมาชิกรัฐสภา พ.ศ. ๒๕๕๖คณะกรรมการกองทุนเพื่อผู้เคยเป็นสมาชิกรัฐสภา จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหาร ค่าใช้จ่ายในการดำเนินงาน การรับเงิน การเก็บรักษาเงินการอนุมัติการเบิกจ่ายเงิน การจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา พ.ศ.๒๕๕๖ข้อ๒ ระเบียบนี้ให้ใช้บังคับตั้งแต่วันที่๑ ตุลาคม พ.ศ. ๒๕๕๖ เป็นต้นไปข้อ๓ให้เลขาธิการสภาผู้แทนราษฎรรักษาการตามระเบียบนี้และมีอำนาจกำหนดวิธีปฏิบัติตลอดจนกำหนดแบบเอกสารต่าง ๆรวมทั้งเป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑ข้อความทั่วไป ข้อ๔ ในระเบียบนี้ผู้เคยเป็นสมาชิกรัฐสภา หมายความว่าผู้เคยเป็นสมาชิกสภาผู้แทนราษฎร หรือผู้เคยเป็นสมาชิกวุฒิสภากองทุน หมายความว่ากองทุนเพื่อผู้เคยเป็นสมาชิกรัฐสภาคณะกรรมการ หมายความว่าคณะกรรมการกองทุนเพื่อผู้เคยเป็นสมาชิกรัฐสภากรรมการ หมายความว่ากรรมการกองทุนเพื่อผู้เคยเป็นสมาชิกรัฐสภาสำนักงาน หมายความว่าสำนักงานเลขาธิการสภาผู้แทนราษฎรเลขาธิการ หมายความว่า เลขาธิการสภาผู้แทนราษฎรทุนเลี้ยงชีพ หมายความว่าเงินที่สมาชิกรัฐสภามีสิทธิได้รับจากกองทุนเป็นรายเดือนเมื่อสมาชิกภาพสิ้นสุดลงเวลาสำหรับคำนวณเงินทุนเลี้ยงชีพ หมายความว่าเวลาตั้งแต่วันเริ่มต้นสมาชิกภาพจนถึงวันสิ้นสุดสมาชิกภาพของสมาชิกรัฐสภาซึ่งใช้คำนวณเงินทุนเลี้ยงชีพตามระเบียบนี้เงินประจำตำแหน่งเดือนสุดท้าย[๒] (ยกเลิก)การรักษาพยาบาล หมายความว่าการให้บริการด้านการแพทย์และสาธารณสุขเพื่อการรักษาโรค การตรวจวินิจฉัยการฟื้นฟูสมรรถภาพ ที่จำเป็นต่อสุขภาพและการดำรงชีวิตและให้หมายความรวมถึงการตรวจสุขภาพการสร้างเสริมสุขภาพและการป้องกันโรคเพื่อประโยชน์ด้านสาธารณสุข ทั้งนี้ ตามที่กระทรวงการคลังกำหนดตามกฎหมายว่าด้วยเงินสวัสดิการเกี่ยวกับการรักษาพยาบาลแต่ไม่รวมถึงการเสริมความงามค่ารักษาพยาบาล หมายความว่าค่าใช้จ่ายที่สถานพยาบาลเรียกเก็บในการรักษาพยาบาล ทั้งนี้ ไม่รวมถึงค่าตรวจสุขภาพประจำปีสถานพยาบาล หมายความว่าสถานพยาบาลของทางราชการและสถานพยาบาลของเอกชนสถานพยาบาลของทางราชการ หมายความว่าสถานพยาบาลซึ่งเป็นส่วนราชการตามกฎหมาย ว่าด้วยระเบียบบริหารราชการแผ่นดินและให้หมายความรวมถึงสถานพยาบาลของมหาวิทยาลัยของรัฐสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษาองค์การมหาชนตามกฎหมายว่าด้วยองค์การมหาชน รัฐวิสาหกิจตามกฎหมายว่าด้วยวิธีการงบประมาณกรุงเทพมหานคร สภากาชาดไทย และองค์การสงเคราะห์ทหารผ่านศึก โรงพยาบาลประสานมิตรและสถานพยาบาลอื่นตามที่กระทรวงการคลังกำหนดตามกฎหมายว่าด้วยเงินสวัสดิการเกี่ยวกับการรักษาพยาบาลสถานพยาบาลของเอกชน[๓] หมายความว่า สถานพยาบาลที่มีลักษณะการให้บริการประเภทโรงพยาบาลและประเภทคลินิกซึ่งได้รับอนุญาตให้ประกอบกิจการและดำเนินการตามกฎหมายว่าด้วยสถานพยาบาลปี หมายความว่า ปีปฏิทินทุพพลภาพ หมายความว่า การสูญเสียสภาวะปกติของจิตใจหรือการสูญเสียอวัยวะหรือสูญเสียสมรรถภาพของอวัยวะหรือของร่างกาย ในกรณีใดกรณีหนึ่งดังต่อไปนี้(๑)มือทั้งสองข้างขาด(๒)แขนทั้งสองข้างขาด(๓)มือข้างหนึ่งกับแขนข้างหนึ่งขาด(๔)มือข้างหนึ่งกับขาข้างหนึ่งขาด(๕)แขนข้างหนึ่งกับเท้าข้างหนึ่งขาด(๖)แขนข้างหนึ่งกับขาข้างหนึ่งขาด(๗)สูญเสียลูกตาทั้งสองข้างหรือสูญเสียตาข้างหนึ่งกับสูญเสียสมรรถภาพในการมองเห็นร้อยละเก้าสิบขึ้นไปหรือเสียความสามารถในการมองเห็นตั้งแต่ ๓/๖๐ หรือมากกว่าของตาอีกข้างหนึ่งหรือสูญเสียสมรรถภาพในการมองเห็นร้อยละเก้าสิบขึ้นไปหรือสูญเสียความสามารถในการมองเห็นตั้งแต่ ๓/๖๐ หรือมากกว่าของตาทั้งสองข้าง(๘)โรคหรือการบาดเจ็บของไขสันหลัง เป็นเหตุให้มือหรือแขนทั้งสองข้างมือข้างหนึ่งกับแขนข้างหนึ่ง มือข้างหนึ่งกับขาอีกข้างหนึ่งหรือแขนข้างหนึ่งกับขาหรือเท้าอีกข้างหนึ่ง หรือขาทั้งสองข้างกับการขับถ่ายปัสสาวะ อุจจาระ สูญเสียสมรรถภาพโดยสิ้นเชิง(๙)โรคหรือการบาดเจ็บของสมอง เป็นเหตุให้สูญเสียความสามารถของอวัยวะของร่างกาย สถานศึกษาของทางราชการ หมายความว่า(๑)มหาวิทยาลัยหรือสถาบันอุดมศึกษาที่เรียกชื่ออย่างอื่นในสังกัดกระทรวงศึกษาธิการหรือส่วนราชการอื่นหรือที่อยู่ในกำกับของรัฐ(๒)วิทยาลัยหรือสถานศึกษาที่เรียกชื่ออย่างอื่นซึ่งมีฐานะเทียบเท่าวิทยาลัยในสังกัดหรืออยู่ในกำกับของกระทรวงศึกษาธิการหรือส่วนราชการอื่นที่ ก.พ. รับรองคุณวุฒิ(๓)โรงเรียนในสังกัดหรืออยู่ในกำกับของกระทรวงศึกษาธิการ มหาวิทยาลัย วิทยาลัยองค์การบริหารส่วนจังหวัด เทศบาล องค์การบริหารส่วนตำบล กรุงเทพมหานคร เมืองพัทยาองค์กรปกครองส่วนท้องถิ่นอื่นที่มีกฎหมายจัดตั้งและให้หมายความรวมถึงโรงเรียนที่เรียกชื่ออย่างอื่นที่มีการจัดระดับชั้นเรียนด้วย(๔)โรงเรียนในสังกัดหรืออยู่ในกำกับของส่วนราชการอื่น หรือองค์การของรัฐบาลที่ ก.พ.รับรองคุณวุฒิ(๕)โรงเรียนในสังกัดส่วนราชการที่กระทรวงการคลังกำหนด(๖)สถานพัฒนาเด็กปฐมวัยที่มีการจัดระดับชั้นเรียนในสังกัดส่วนราชการสถานศึกษาของเอกชน หมายความว่า(๑)สถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชน(๒)โรงเรียนตามกฎหมายว่าด้วยโรงเรียนเอกชนที่จัดการศึกษาในระบบโรงเรียนและให้รวมถึงโรงเรียนนานาชาติเงินบำรุงการศึกษา หมายความว่า เงินประเภทต่าง ๆที่สถานศึกษาของทางราชการเรียกเก็บตามอัตราที่ได้รับอนุมัติจากกระทรวงศึกษาธิการส่วนราชการเจ้าสังกัด หรือที่กำกับ มหาวิทยาลัย องค์การบริหารส่วนจังหวัด เทศบาลองค์การบริหารส่วนตำบล กรุงเทพมหานคร เมืองพัทยาองค์กรปกครองส่วนท้องถิ่นอื่นที่มีกฎหมายจัดตั้ง หรือองค์การของรัฐบาลเงินค่าเล่าเรียน หมายความว่าเงินค่าธรรมเนียมการเรียนหรือค่าธรรมเนียมต่าง ๆซึ่งสถานศึกษาของเอกชนเรียกเก็บตามอัตราที่ได้รับอนุมัติจากกระทรวงศึกษาธิการปีการศึกษา หมายความว่าปีการศึกษาที่กำหนดโดยกระทรวงศึกษาธิการ ส่วนราชการเจ้าสังกัดหรือที่กำกับมหาวิทยาลัย องค์การบริหารส่วนจังหวัด เทศบาล องค์การบริหารส่วนตำบล กรุงเทพมหานครเมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง หรือองค์การของรัฐบาลหมวด ๒การบริหารและค่าใช้จ่ายในการดำเนินงานของกองทุน ข้อ๕กองทุนเพื่อผู้เคยเป็นสมาชิกรัฐสภามีวัตถุประสงค์เพื่อเป็นทุนหมุนเวียนและใช้จ่ายเพื่อช่วยเหลือผู้เคยเป็นสมาชิกรัฐสภาดังต่อไปนี้(๑)การจ่ายเงินทุนเลี้ยงชีพ(๒)การจ่ายเงินช่วยเหลือในการรักษาพยาบาล(๓)การจ่ายเงินช่วยเหลือในกรณีทุพพลภาพ(๔)การจ่ายเงินช่วยเหลือในกรณีถึงแก่กรรม(๕)การจ่ายเงินช่วยเหลือในกรณีการให้การศึกษาบุตร(๖)สวัสดิการและสิทธิประโยชน์อื่นตามที่คณะกรรมการกำหนดข้อ๖ กองทุนประกอบด้วยเงินและทรัพย์สินดังต่อไปนี้(๑)เงินทุนประเดิมที่รัฐบาลจัดสรรให้(๒)เงินอุดหนุนที่รัฐบาลจัดสรรจากงบประมาณรายจ่ายประจำปี(๓)เงินที่สมาชิกรัฐสภาส่งเข้ากองทุนในอัตราที่คณะกรรมการกำหนด(๔)เงินที่โอนมาจากกองทุนสงเคราะห์ผู้เคยเป็นสมาชิกรัฐสภาตามระเบียบรัฐสภาว่าด้วยกองทุนสงเคราะห์ผู้เคยเป็นสมาชิกรัฐสภาพ.ศ. ๒๕๔๓(๕)เงินและทรัพย์สินที่ตกเป็นของกองทุน(๖)เงินหรือทรัพย์สินที่ได้จากการบริจาค(๗)ดอกผลของเงินกองทุนข้อ๗รายได้ของกองทุนไม่ต้องนำส่งคลังเป็นรายได้แผ่นดินข้อ๘ ให้สำนักงานมีอำนาจหน้าที่ดังต่อไปนี้(๑)บริหารกองทุนให้เป็นไปตามระเบียบนี้และตามมติของคณะกรรมการ(๒)รับผิดชอบงานธุรการของคณะกรรมการ(๓)จัดทำรายงานและการบัญชีของกองทุน(๔)รายงานผลการปฏิบัติงานประจำปีงบประมาณเสนอต่อคณะกรรมการ(๕)จัดทำประมาณการรายจ่ายประจำปีงบประมาณของกองทุนเสนอคณะกรรมการเพื่อพิจารณาอนุมัติ(๖)ปฏิบัติการอื่นใดตามที่คณะกรรมการมอบหมายข้อ๙การใช้จ่ายในการบริหารงานของกองทุนให้ใช้จ่ายได้ภายในวงเงินประมาณการค่าใช้จ่ายประจำปีที่ได้รับอนุมัติจากคณะกรรมการในกรณีที่ค่าใช้จ่ายจริงในการบริหารงานของกองทุนสูงกว่าวงเงินประมาณการค่าใช้จ่ายประจำปีให้สำนักงานเสนอคณะกรรมการพิจารณาอนุมัติเพิ่มเติมหมวด ๓คณะกรรมการและการประชุมคณะกรรมการ ข้อ๑๐คณะกรรมการกองทุนเพื่อผู้เคยเป็นสมาชิกรัฐสภา ประกอบด้วย(๑)ประธานรัฐสภา เป็นประธานกรรมการ(๒)รองประธานรัฐสภา เป็นรองประธานกรรมการ(๓)กรรมการโดยตำแหน่ง ได้แก่ ประธานคณะกรรมาธิการที่มีอำนาจหน้าที่เกี่ยวกับกิจการสภาผู้แทนราษฎรประธานคณะกรรมาธิการที่มีอำนาจหน้าที่เกี่ยวกับกิจการวุฒิสภา ปลัดกระทรวงการคลังและผู้อำนวยการสำนักงบประมาณ(๔)กรรมการจำนวนสิบสามคนซึ่งประธานรัฐสภาแต่งตั้งตามมติของแต่ละสภา ได้แก่สมาชิกสภาผู้แทนราษฎรจำนวนห้าคนตามจำนวนหรือสัดส่วนของแต่ละพรรคการเมืองสมาชิกวุฒิสภาจำนวนสามคน ผู้เคยเป็นสมาชิกสภาผู้แทนราษฎรจำนวนสามคนและผู้เคยเป็นสมาชิกวุฒิสภาจำนวนสองคนกรณีรองประธานรัฐสภาตาม(๒) เป็นประธานคณะกรรมาธิการที่มีอำนาจหน้าที่เกี่ยวกับกิจการวุฒิสภาตาม (๓)ด้วยอีกตำแหน่งหนึ่งให้ประธานวุฒิสภามอบหมายให้รองประธานคณะกรรมาธิการที่มีอำนาจหน้าที่เกี่ยวกับกิจการวุฒิสภาคนใดคนหนึ่งเป็นกรรมการโดยตำแหน่งตาม (๓)ให้เลขาธิการสภาผู้แทนราษฎรเป็นกรรมการและเลขานุการและเลขาธิการวุฒิสภาเป็นกรรมการและผู้ช่วยเลขานุการในระหว่างที่อายุของสภาผู้แทนราษฎรสิ้นสุดลงหรือเมื่อมีการยุบสภาผู้แทนราษฎรหรือเมื่อวาระของสมาชิกวุฒิสภาสิ้นสุดลงให้คณะกรรมการประกอบด้วยกรรมการเท่าที่มีอยู่ปฏิบัติหน้าที่ต่อไปจนกว่าจะมีประธานรัฐสภาและรองประธานรัฐสภาใหม่แล้วแต่กรณีข้อ๑๑ กรรมการที่ได้รับแต่งตั้งตามข้อ๑๐ (๔) มีวาระการดำรงตำแหน่งคราวละสองปี และอาจได้รับแต่งตั้งใหม่ได้แต่จะดำรงตำแหน่งเกินสองวาระติดต่อกันไม่ได้ในกรณีที่กรรมการที่ได้รับแต่งตั้งตามข้อ๑๐ (๔) พ้นจากตำแหน่งก่อนวาระ ให้มีการแต่งตั้งกรรมการแทนตำแหน่งที่ว่างลงเว้นแต่วาระของกรรมการจะเหลือไม่ถึงเก้าสิบวันและให้ผู้ได้รับการแต่งตั้งแทนตำแหน่งที่ว่างอยู่ในตำแหน่งเท่ากับวาระที่เหลืออยู่ของกรรมการซึ่งได้แต่งตั้งไว้แล้วเมื่อครบกำหนดตามวาระในวรรคหนึ่งหากยังมิได้มีการแต่งตั้งกรรมการขึ้นใหม่ให้กรรมการซึ่งพ้นจากตำแหน่งตามวาระนั้นอยู่ในตำแหน่งเพื่อดำเนินการต่อไปจนกว่ากรรมการซึ่งได้รับแต่งตั้งใหม่เข้ารับหน้าที่ข้อ๑๒ นอกจากพ้นจากตำแหน่งตามวาระกรรมการที่ได้รับแต่งตั้งตามข้อ ๑๐ (๔) พ้นจากตำแหน่งเมื่อ(๑)ตาย(๒)ลาออก(๓)คณะกรรมการมีมติให้ออกด้วยคะแนนเสียงสองในสามของจำนวนกรรมการทั้งหมด(๔)สิ้นสุดสมาชิกภาพแห่งสภาที่ตนเป็นสมาชิก(๕)เป็นบุคคลล้มละลาย(๖)เป็นคนไร้ความสามารถหรือคนเสมือนไร้ความสามารถ(๗)ได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ๑๓ให้คณะกรรมการมีการประชุมไม่น้อยกว่าสี่ครั้งในหนึ่งปีงบประมาณโดยแต่ละครั้งให้มีระยะเวลาห่างกันไม่เกินสามเดือนการประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงจะเป็นองค์ประชุมในการประชุมคณะกรรมการถ้าประธานกรรมการไม่มาประชุมหรือไม่อาจปฏิบัติหน้าที่ได้ให้รองประธานกรรมการเป็นประธานในที่ประชุมถ้าประธานกรรมการหรือรองประธานกรรมการไม่มาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๔คณะกรรมการมีอำนาจแต่งตั้งคณะอนุกรรมการเพื่อพิจารณาหรือปฏิบัติการอย่างหนึ่งอย่างใดตามที่คณะกรรมการมอบหมายให้นำความในข้อ๑๓ วรรคสอง วรรคสาม และวรรคสี่ มาใช้บังคับกับการประชุมคณะอนุกรรมการ โดยอนุโลมข้อ๑๕ ให้ประธานกรรมการรองประธานกรรมการ ประธานอนุกรรมการ กรรมการ อนุกรรมการ เลขานุการและผู้ช่วยเลขานุการ ได้รับเบี้ยประชุมตามระเบียบรัฐสภาว่าด้วยเบี้ยประชุมกรรมการซึ่งออกตามกฎหมายว่าด้วยระเบียบบริหารราชการฝ่ายรัฐสภาหมวด ๔การรับเงินการเก็บรักษาเงิน การอนุมัติการเบิกจ่ายเงิน การจ่ายเงินและการจัดหาผลประโยชน์ ส่วนที่ ๑การรับเงิน ข้อ๑๖ให้กองทุนรับเงินได้โดยวิธีการอย่างใดอย่างหนึ่ง ดังต่อไปนี้(๑)รับเป็นเงินสด เช็ค ตั๋วแลกเงิน หรือธนาณัติ(๒)รับเงินจากการโอนผ่านธนาคาร(๓)รับเงินโดยวิธีการอื่นตามที่คณะกรรมการกำหนดให้สำนักงานออกใบเสร็จรับเงินให้แก่ผู้ชำระเงินทุกครั้งเว้นแต่รายรับซึ่งตามลักษณะไม่อยู่ในสภาพที่จะออกใบเสร็จรับเงินได้ก็ให้ใช้หลักฐานการรับเงินแทนข้อ๑๗ เช็คที่จะรับทุกกรณีต้องมีลักษณะและเงื่อนไขดังต่อไปนี้(๑)เป็นเช็คของธนาคารและต้องมิใช่เช็คโอนสลักหลัง(๒)เป็นเช็คที่มีรายการครบถ้วนตามมาตรา ๙๘๘ แห่งประมวลกฎหมายแพ่งและพาณิชย์(๓)เป็นเช็คที่ออกในวันที่นำเช็คมาชำระหรือเป็นเช็คที่ลงวันที่ก่อนวันชำระไม่เกินเจ็ดวันและมิใช่เช็คที่ลงวันที่ล่วงหน้า(๔)เป็นเช็คที่ขีดคร่อม สั่งจ่ายเงินให้แก่ กองทุนเพื่อผู้เคยเป็นสมาชิกรัฐสภา โดยขีดฆ่าคำว่า หรือผู้ถือออกส่วนที่ ๒การเก็บรักษาและการอนุมัติการเบิกจ่ายเงิน ข้อ๑๘ให้สำนักงานเปิดบัญชีกองทุนไว้ที่กรมบัญชีกลาง กระทรวงการคลัง เรียกว่า บัญชีกองทุนเพื่อผู้เคยเป็นสมาชิกรัฐสภาเพื่อความคล่องตัวในการบริหารกองทุนให้สำนักงานเปิดบัญชีเงินฝากไว้กับธนาคารที่เป็นรัฐวิสาหกิจชื่อบัญชีเดียวกันกับวรรคหนึ่งเพื่อใช้จ่ายตามแผนงานประจำปี หรือภายในวงเงินและเงื่อนไขที่คณะกรรมการกำหนดข้อ๑๙ เงินที่กองทุนได้รับตามข้อ ๖ (๑)และ (๒)ให้นำฝากเข้าบัญชีกองทุนเพื่อผู้เคยเป็นสมาชิกรัฐสภาที่เปิดไว้ที่กรมบัญชีกลางข้อ๒๐ เงินที่กองทุนได้รับตามข้อ ๖ (๓)(๔) (๕) (๖) และ (๗)ให้นำส่งเข้าบัญชีกองทุนเพื่อผู้เคยเป็นสมาชิกรัฐสภาที่เปิดไว้กับธนาคารตามข้อ ๑๘วรรคสอง ภายในสามวันทำการนับแต่วันที่ได้รับเงินหากได้รับเงินในวันเดียวเกินกว่าหนึ่งหมื่นบาทให้นำฝากในวันรุ่งขึ้นนับจากวันที่ได้รับเงินข้อ๒๑ให้เลขาธิการหรือผู้ที่เลขาธิการมอบหมายมีอำนาจพิจารณาและอนุมัติการเบิกจ่ายเงินของกองทุนแล้วรายงานให้คณะกรรมการทราบในกรณีดังต่อไปนี้(๑)จ่ายเป็นเงินช่วยเหลือตามวัตถุประสงค์ของกองทุนตามข้อ ๕(๒)จ่ายเป็นค่าใช้จ่ายในการบริหารงานของกองทุนตามข้อ ๙(๓)จ่ายเป็นเงินลงทุนเพื่อการจัดหาผลประโยชน์ของกองทุนตามข้อ ๒๕(๔)จ่ายเป็นค่าเบี้ยประชุมแก่ประธานกรรมการ รองประธานกรรมการ ประธานอนุกรรมการกรรมการ อนุกรรมการ เลขานุการ และผู้ช่วยเลขานุการตามข้อ ๑๕(๕)จ่ายเป็นค่าใช้จ่ายอื่นตามที่คณะกรรมการกำหนดส่วนที่ ๓การจ่ายเงิน ข้อ๒๒ วิธีการจ่ายเงิน ให้ปฏิบัติดังนี้(๑)การเบิกเงินจากกองทุนต้องทำเป็นหนังสือหรือทำตามแบบที่คณะกรรมการกำหนด(๒)ให้เลขาธิการหรือผู้ที่เลขาธิการมอบหมายเป็นผู้มีอำนาจในการสั่งจ่ายเงินกองทุน(๓)การจ่ายเงินตาม (๒)ให้ผู้มีอำนาจลงลายมือชื่อสั่งจ่ายในหลักฐานการจ่ายหรือหลักฐานการขอรับเงินช่วยเหลือทุกฉบับหรือลงลายมือชื่อผู้สั่งจ่ายในหลักฐานการจ่ายเงินก็ได้(๔)การจ่ายเงินทุกครั้งให้จ่ายเป็นเช็คขีดคร่อม หรือจ่ายเงินผ่านธนาคารหรือโดยวิธีการอื่นตามที่เลขาธิการกำหนดยกเว้นการจ่ายเงินที่มีวงเงินไม่เกินหนึ่งหมื่นบาท จะจ่ายเป็นเงินสดก็ได้(๕)การเขียนเช็คสั่งจ่ายเงินให้เจ้าหนี้หรือผู้มีสิทธิรับเงินให้สั่งจ่ายโดยระบุชื่อเจ้าหนี้หรือผู้มีสิทธิรับเงิน และขีดฆ่าคำว่า หรือตามคำสั่ง หรือผู้ถือ ออก(๖)การจ่ายเงินต้องมีหลักฐานการจ่ายเก็บรักษาไว้เพื่อประโยชน์ในการตรวจสอบตามระเบียบของทางราชการด้วยข้อ๒๓ให้สำนักงานทำหน้าที่ควบคุมรับผิดชอบการจ่ายเงินกองทุนข้อ๒๔ การรับเงิน การจ่ายเงินการเก็บรักษาเงินหรือวิธีปฏิบัติอื่นใดเกี่ยวกับการเงินที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการว่าด้วยการนั้นโดยอนุโลมหากไม่สามารถปฏิบัติตามระเบียบของทางราชการได้ ให้ทำความตกลงกับกระทรวงการคลังส่วนที่ ๔การจัดหาผลประโยชน์ของกองทุน ข้อ๒๕ ให้นำเงินกองทุนไปหาผลประโยชน์ได้ดังนี้(๑)ฝากไว้กับธนาคารที่เป็นรัฐวิสาหกิจ(๒)ซื้อพันธบัตรรัฐบาล(๓)ซื้อตราสารการเงินอื่นตามที่คณะกรรมการเห็นชอบ(๔)ดำเนินการอื่นตามที่คณะกรรมการกำหนดหมวด ๕การจ่ายเงินทุนเลี้ยงชีพ ข้อ๒๖ สมาชิกรัฐสภาต้องส่งเงินเข้ากองทุนเป็นประจำทุกเดือนโดยการหักเงินประจำตำแหน่งในอัตราตามที่คณะกรรมการกำหนด ทั้งนี้ต้องไม่เกินอัตราร้อยละห้าของเงินประจำตำแหน่งข้อ๒๗[๔] ให้สมาชิกรัฐสภาที่ได้ส่งเงินเข้ากองทุนตามข้อ๒๖ ซึ่งสมาชิกภาพได้สิ้นสุดลงมีสิทธิได้รับเงินทุนเลี้ยงชีพเป็นรายเดือนตามหลักเกณฑ์และอัตราตามที่กำหนดไว้ในระเบียบนี้สมาชิกรัฐสภาที่จะมีสิทธิได้รับเงินทุนเลี้ยงชีพตามวรรคหนึ่งจะต้องไม่เป็นบุคคลที่อยู่ในระหว่างต้องห้ามมิให้ดำรงตำแหน่งทางการเมืองหรือเป็นบุคคลที่เคยถูกวุฒิสภามีมติให้ถอดถอนจากตำแหน่งตามบทบัญญัติของรัฐธรรมนูญสิทธิได้รับเงินทุนเลี้ยงชีพเป็นสิทธิเฉพาะตัวข้อ๒๘[๕] การนับเวลาสำหรับคำนวณเงินทุนเลี้ยงชีพในกรณีที่ผู้เคยเป็นสมาชิกรัฐสภารายใดมีสมาชิกภาพหลายวาระไม่ว่าจะติดต่อกันหรือไม่ก็ตามให้นำเวลาการมีสมาชิกภาพของผู้เคยเป็นสมาชิกรัฐสภารายนั้นในทุกวาระรวมกันเป็นเวลาสำหรับคำนวณเงินทุนเลี้ยงชีพกรณีผู้เคยเป็นสมาชิกรัฐสภาซึ่งได้รับเงินทุนเลี้ยงชีพตามระเบียบนี้ได้กลับเข้ามีสมาชิกภาพสมาชิกรัฐสภาอีกให้สิทธิได้รับเงินทุนเลี้ยงชีพของผู้เคยเป็นสมาชิกรัฐสภารายนั้นระงับไปในระหว่างที่มีสมาชิกภาพสมาชิกรัฐสภาและเมื่อสมาชิกภาพสิ้นสุดลงจึงให้มีสิทธิได้รับเงินทุนเลี้ยงชีพโดยให้นำเวลาการมีสมาชิกภาพในครั้งหลังมารวมเป็นเวลาสำหรับคำนวณเงินทุนเลี้ยงชีพด้วยตามหลักเกณฑ์ในวรรคหนึ่งข้อ๒๙[๖] ให้ผู้เคยเป็นสมาชิกรัฐสภาตามข้อ๒๗ มีสิทธิได้รับเงินทุนเลี้ยงชีพเป็นรายเดือนโดยให้ได้รับเป็นระยะเวลาสองเท่าของเวลาสำหรับคำนวณเงินทุนเลี้ยงชีพตามเกณฑ์ดังต่อไปนี้(๑) มีเวลาสำหรับคำนวณเงินทุนเลี้ยงชีพตั้งแต่ ๑ เดือน แต่ไม่ถึง ๔๘เดือน ให้ได้รับเงินทุนเลี้ยงชีพในอัตราเดือนละ ๙,๐๐๐ บาท(๒) มีเวลาสำหรับคำนวณเงินทุนเลี้ยงชีพ ตั้งแต่ ๔๘ เดือน แต่ไม่ถึง๙๖ เดือน ให้ได้รับเงินทุนเลี้ยงชีพในอัตราเดือนละ ๑๒,๐๐๐ บาท(๓) มีเวลาสำหรับคำนวณเงินทุนเลี้ยงชีพ ตั้งแต่ ๙๖ เดือน แต่ไม่ถึง๑๔๔ เดือน ให้ได้รับเงินทุนเลี้ยงชีพในอัตราเดือนละ ๑๔,๓๐๐ บาท(๔) มีเวลาสำหรับคำนวณเงินทุนเลี้ยงชีพ ตั้งแต่ ๑๔๔ เดือน แต่ไม่ถึง๑๙๒ เดือน ให้ได้รับเงินทุนเลี้ยงชีพในอัตราเดือนละ ๑๗,๘๐๐ บาท(๕) มีเวลาสำหรับคำนวณเงินทุนเลี้ยงชีพ ตั้งแต่ ๑๙๒ เดือน แต่ไม่ถึง๒๔๐ เดือน ให้ได้รับเงินทุนเลี้ยงชีพในอัตราเดือนละ ๒๑,๔๐๐ บาท(๖) มีเวลาสำหรับคำนวณเงินทุนเลี้ยงชีพ ตั้งแต่ ๒๔๐ เดือน แต่ไม่ถึง๒๘๘ เดือน ให้ได้รับเงินทุนเลี้ยงชีพในอัตราเดือนละ ๒๘,๕๐๐ บาท(๗) มีเวลาสำหรับคำนวณเงินทุนเลี้ยงชีพ ตั้งแต่ ๒๘๘ เดือนขึ้นไปให้ได้รับเงินทุนเลี้ยงชีพในอัตราเดือนละ ๓๕,๖๐๐ บาทการนับเวลาสำหรับคำนวณเงินทุนเลี้ยงชีพให้นับเป็นเดือนโดยให้นับสามสิบวันเป็นหนึ่งเดือนเศษของเดือนถ้าถึงสิบห้าวันให้นับเป็นหนึ่งเดือนข้อ๓๐[๗]ให้ผู้เคยเป็นสมาชิกรัฐสภาก่อนวันที่ระเบียบนี้ใช้บังคับมีสิทธิได้รับเงินทุนเลี้ยงชีพตามหลักเกณฑ์และอัตราเดียวกันกับผู้เคยเป็นสมาชิกรัฐสภาตามข้อ๒๗หมวด ๖การจ่ายเงินช่วยเหลือในการรักษาพยาบาล ข้อ ๓๑[๘]ให้ผู้เคยเป็นสมาชิกรัฐสภามีสิทธิขอรับเงินช่วยเหลือในการรักษาพยาบาลจากกองทุนโดยยื่นคำขอต่อสำนักงานตามแบบที่เลขาธิการกำหนดภายในหนึ่งปีนับแต่วันที่ระบุในใบเสร็จรับเงินค่ารักษาพยาบาลพร้อมกับแสดงใบเสร็จรับเงินค่ารักษาพยาบาลกรณีผู้เคยเป็นสมาชิกรัฐสภารายใดเป็นผู้มีสิทธิรับเงินค่ารักษาพยาบาลตามสัญญาประกันภัยหรือมีสิทธิเบิกเงินสวัสดิการเกี่ยวกับการรักษาพยาบาลหรือมีสิทธิได้รับบำเหน็จบำนาญตามกฎหมายว่าด้วยบำเหน็จบำนาญข้าราชการหรือมีสิทธิใด ๆ ที่เกี่ยวข้องกับการรักษาพยาบาล และเมื่อได้ใช้สิทธิที่มีอยู่ดังกล่าวในการรักษาพยาบาลแล้วให้ผู้เคยเป็นสมาชิกรัฐสภารายนั้นมีสิทธิขอรับเงินช่วยเหลือในการรักษาพยาบาลจากกองทุนได้เฉพาะส่วนเกินจากสิทธิที่ได้ใช้ไปแต่ไม่เกินอัตราที่กำหนดไว้ในข้อ ๓๒ข้อ๓๒การจ่ายเงินช่วยเหลือในการรักษาพยาบาลให้แก่ผู้มีสิทธิตามข้อ ๓๑ให้พิจารณาอนุมัติจ่ายเงินกรณีเป็นผู้ป่วยในรายละไม่เกินห้าหมื่นบาทต่อปีและกรณีเป็นผู้ป่วยนอกรายละไม่เกินสามหมื่นบาทต่อปีข้อ๓๓ ในกรณีที่สถานพยาบาลไม่มียาหรือสิ่งอื่นที่จำเป็นในการรักษาพยาบาลเพื่อให้ผลของการเจ็บป่วยบรรเทาหรือหมดไปให้ผู้มีสิทธิตามข้อ ๓๑ซื้อยาหรือสิ่งอื่นที่จำเป็นตามใบสั่งยาซึ่งออกโดยแพทย์ผู้ตรวจรักษาจากสถานที่อื่นได้ค่าใช้จ่ายตามวรรคหนึ่งผู้มีสิทธิตามข้อ ๓๑ อาจขอเบิกโดยยื่นคำขอต่อสำนักงานตามแบบที่เลขาธิการกำหนดพร้อมกับแสดงใบเสร็จรับเงินค่ารักษาพยาบาล สำเนาใบสั่งยา และใบรับรองของแพทย์ผู้ออกใบสั่งยา ทั้งนี้ค่าใช้จ่ายที่ขอเบิกดังกล่าวให้คิดรวมอยู่ในจำนวนเงินที่จะได้รับการช่วยเหลือในการรักษาพยาบาลตามข้อ๓๒หมวด ๗การจ่ายเงินช่วยเหลือในกรณีทุพพลภาพ ข้อ๓๔ให้ผู้เคยเป็นสมาชิกรัฐสภาที่ป่วยเจ็บทุพพลภาพซึ่งแพทย์ที่ทางราชการรับรองได้ตรวจและแสดงความเห็นว่าทุพพลภาพจนไม่สามารถทำงานต่อไปได้มีสิทธิได้รับเงินช่วยเหลือในกรณีทุพพลภาพข้อ๓๕ ให้ผู้มีสิทธิตามข้อ ๓๔ที่มีความประสงค์จะขอรับการช่วยเหลือกรณีทุพพลภาพยื่นคำขอต่อสำนักงานตามแบบที่เลขาธิการกำหนดในกรณีที่ผู้เคยเป็นสมาชิกรัฐสภาที่ทุพพลภาพไม่สามารถมายื่นคำขอต่อสำนักงานได้ให้บุคคลตามลำดับต่อไปนี้เป็นผู้มีสิทธิยื่นคำขอรับเงินช่วยเหลือต่อสำนักงานตามแบบที่เลขาธิการกำหนด๑.บุคคลที่ผู้เคยเป็นสมาชิกรัฐสภาได้มอบอำนาจเป็นหนังสือให้เป็นผู้มีสิทธิยื่นคำขอรับเงินช่วยเหลือ๒.คู่สมรส๓.บุตร๔.บิดามารดาการยื่นคำขอตามวรรคสองต้องแสดงหลักฐานดังต่อไปนี้๑.สำเนาทะเบียนบ้าน๒.ทะเบียนสมรส (กรณีเป็นคู่สมรส)๓.บัตรประจำตัวประชาชนของผู้ยื่นคำขอรับเงินช่วยเหลือ๔.บัตรประจำตัวประชาชนของผู้มีสิทธิตามวรรคหนึ่ง๕.ใบรับรองของแพทย์ที่ระบุเหตุทุพพลภาพข้อ๓๖ ในกรณีที่มีเหตุอันสมควรคณะกรรมการอาจแต่งตั้งคณะทำงานจำนวนไม่เกินสามคนขึ้นคณะหนึ่งเพื่อพิจารณาตรวจสอบหรือให้บุคคลใดๆมาให้ถ้อยคำหรือให้ยื่นหลักฐานเพิ่มเติมและเสนอความเห็นต่อคณะกรรมการเกี่ยวกับความทุพพลภาพของผู้ยื่นคำขอข้อ๓๗ การจ่ายเงินช่วยเหลือกรณีทุพพลภาพให้แก่ผู้มีสิทธิตามข้อ๓๔ ให้พิจารณาอนุมัติจ่ายเงินรายละห้าพันบาทต่อเดือนข้อ๓๘ผู้มีสิทธิได้รับเงินช่วยเหลือกรณีทุพพลภาพต้องแสดงรายงานผลการตรวจสุขภาพประจำปีต่อคณะกรรมการปีละครั้งข้อ๓๙ในกรณีที่แพทย์วินิจฉัยว่าการทุพพลภาพของผู้เคยเป็นสมาชิกรัฐสภาได้รับการฟื้นฟูจนมีสภาพดีขึ้นคณะกรรมการอาจพิจารณาสั่งลดจำนวนเงินช่วยเหลือลงได้ ตามที่คณะกรรมการเห็นสมควรข้อ๔๐สิทธิได้รับเงินช่วยเหลือกรณีทุพพลภาพตามระเบียบนี้เป็นอันระงับในงวดถัดไปเพราะเหตุที่ผู้เคยเป็นสมาชิกรัฐสภานั้นถึงแก่กรรมหมวด ๘การจ่ายเงินช่วยเหลือในกรณีถึงแก่กรรม ข้อ๔๑ในกรณีผู้เคยเป็นสมาชิกรัฐสภาถึงแก่กรรม ให้บุคคลตามลำดับดังต่อไปนี้เป็นผู้มีสิทธิขอรับเงินจากกองทุนก่อนหลังโดยให้ยื่นคำขอต่อสำนักงานตามแบบที่เลขาธิการกำหนด๑.บุคคลที่ผู้เคยเป็นสมาชิกรัฐสภาได้แสดงเจตนาเป็นหนังสือให้เป็นผู้มีสิทธิขอรับเงินจากกองทุน๒.คู่สมรส๓.บุตร๔.บิดามารดาการขอรับเงินตามวรรคหนึ่งให้ผู้มีสิทธิรับเงินยื่นคำขอต่อสำนักงานภายในหนึ่งปีนับแต่วันที่ผู้เคยเป็นสมาชิกรัฐสภาถึงแก่กรรมโดยต้องแสดงหลักฐาน ดังต่อไปนี้๑.สำเนาทะเบียนบ้าน๒.ทะเบียนสมรส (กรณีเป็นคู่สมรส)๓.บัตรประจำตัวประชาชนของผู้ยื่นคำขอรับเงินช่วยเหลือ๔.ใบมรณบัตรในกรณีผู้มีสิทธิขอรับเงินในลำดับเดียวกันมีมากกว่าหนึ่งรายให้ผู้มีสิทธิขอรับเงินซึ่งเป็นรายที่ได้ยื่นคำขอนำหนังสือที่แสดงถึงการได้รับมอบหมายหรือได้รับความยินยอมจากผู้มีสิทธิขอรับเงินในลำดับเดียวกับตนรายอื่นๆ ยื่นต่อสำนักงานประกอบหลักฐานตามวรรคสองด้วยข้อ๔๒ เมื่อได้รับคำขอและหลักฐานตามข้อ๔๑ แล้ว ให้พิจารณาอนุมัติจ่ายเงินช่วยเหลือแก่บุคคลตามข้อ ๔๑ ภายในเจ็ดวันเป็นเงินไม่เกินหนึ่งแสนบาทข้อ๔๓ ในกรณีที่สำนักงานมีความจำเป็นต้องเข้าจัดการศพผู้เคยเป็นสมาชิกรัฐสภาที่ถึงแก่กรรมเนื่องจากไม่มีผู้ใดเข้าจัดการในเวลาอันสมควรให้สำนักงานหักค่าใช้จ่ายจากเงินช่วยเหลือได้เท่าที่จ่ายจริงแล้วมอบเงินส่วนที่เหลือถ้ามีให้แก่บุคคลตามข้อ๔๑ ต่อไปข้อ๔๔ให้สำนักงานหักเงินช่วยเหลือกรณีทุพพลภาพหรือเงินทุนเลี้ยงชีพซึ่งได้จ่ายเกินไปภายหลังผู้เคยเป็นสมาชิกรัฐสภาถึงแก่กรรมออกจากจำนวนเงินที่ต้องจ่ายตามข้อ๔๒หมวด ๙การจ่ายเงินช่วยเหลือในกรณีการให้การศึกษาบุตร ข้อ๔๕ให้ผู้เคยเป็นสมาชิกรัฐสภาภายหลังวันที่ระเบียบนี้ใช้บังคับมีสิทธิได้รับเงินจากกองทุนในกรณีการให้การศึกษาบุตรสำหรับบุตรที่ชอบด้วยกฎหมายซึ่งเข้ารับการศึกษาตั้งแต่ชั้นประถมศึกษาปีที่หนึ่งจนถึงระดับปริญญาตรีหรือเทียบเท่าได้เพียงคนที่หนึ่งและคนที่สอง ทั้งนี้ไม่รวมบุตรบุญธรรมหรือบุตรซึ่งได้ยกให้เป็นบุตรบุญธรรมของบุคคลอื่นให้ผู้เคยเป็นสมาชิกรัฐสภาก่อนวันที่ระเบียบนี้ใช้บังคับและเป็นผู้ที่ไม่มีสิทธิเบิกเงินสวัสดิการเกี่ยวกับการศึกษาของบุตรหรือเป็นผู้ที่ไม่มีสิทธิได้รับบำเหน็จบำนาญตามกฎหมายว่าด้วยบำเหน็จบำนาญข้าราชการมีสิทธิขอรับเงินช่วยเหลือในการให้การศึกษาบุตรตามวรรคแรกในกรณีที่บิดาและมารดาเป็นผู้เคยเป็นสมาชิกรัฐสภาและทั้งสองฝ่ายต่างเป็นผู้มีสิทธิขอรับเงินช่วยเหลือให้เฉพาะบิดาหรือมารดาฝ่ายใดฝ่ายหนึ่งเป็นผู้มีสิทธิได้รับเงินจากกองทุนในกรณีการให้การศึกษาบุตรเพียงฝ่ายเดียวเว้นแต่เมื่อมีการจดทะเบียนหย่าหรือแยกกันอยู่ และบุตรอยู่ในความอุปการะของผู้เคยเป็นสมาชิกรัฐสภาฝ่ายใดให้ผู้เคยเป็นสมาชิกรัฐสภาฝ่ายนั้นเป็นผู้มีสิทธิได้รับการจ่ายเงินช่วยเหลือในกรณีการให้การศึกษาของบุตรให้เป็นไปตามหลักเกณฑ์ ประเภท และอัตรา ดังต่อไปนี้(๑)บุตรที่ศึกษาในสถานศึกษาของทางราชการในหลักสูตรระดับไม่สูงกว่าอนุปริญญาหรือเทียบเท่าและหลักสูตรนั้นแยกต่างหากจากหลักสูตรระดับปริญญาตรีให้ได้รับเงินบำรุงการศึกษาเต็มจำนวนที่ได้จ่ายไปจริง แต่ทั้งนี้ต้องเป็นไปตามประเภทและไม่เกินอัตราที่กระทรวงการคลังกำหนดตามกฎหมายว่าด้วยเงินสวัสดิการเกี่ยวกับการศึกษาของบุตร(๒)บุตรที่ศึกษาในสถานศึกษาของทางราชการในหลักสูตรระดับปริญญาตรีหรือเทียบเท่าให้ได้รับเงินบำรุงการศึกษาเต็มจำนวนที่ได้จ่ายไปจริง แต่ทั้งนี้ต้องเป็นไปตามประเภทและไม่เกินอัตราที่กระทรวงการคลังกำหนดตามกฎหมายว่าด้วยเงินสวัสดิการเกี่ยวกับการศึกษาของบุตร(๓)บุตรที่ศึกษาในสถานศึกษาของเอกชนในหลักสูตรระดับไม่สูงกว่ามัธยมศึกษาตอนปลายหรือเทียบเท่าให้ได้รับเงินค่าเล่าเรียนเต็มจำนวนที่ได้จ่ายไปจริง แต่ทั้งนี้ต้องเป็นไปตามประเภทและไม่เกินอัตราที่กระทรวงการคลังกำหนดตามกฎหมายว่าด้วยเงินสวัสดิการเกี่ยวกับการศึกษาของบุตร(๔)บุตรที่ศึกษาในสถานศึกษาของเอกชนในหลักสูตรระดับสูงกว่ามัธยมศึกษาตอนปลายหรือเทียบเท่าแต่ไม่สูงกว่าอนุปริญญาหรือเทียบเท่าและหลักสูตรนั้นแยกต่างหากจากหลักสูตรระดับปริญญาตรีให้ได้รับเงินค่าเล่าเรียนครึ่งหนึ่งของจำนวนที่ได้จ่ายไปจริง แต่ทั้งนี้ต้องเป็นไปตามประเภทและไม่เกินอัตราที่กระทรวงการคลังกำหนดตามกฎหมายว่าด้วยเงินสวัสดิการเกี่ยวกับการศึกษาของบุตร(๕)บุตรที่ศึกษาในสถานศึกษาของเอกชนในหลักสูตรระดับปริญญาตรีหรือเทียบเท่าให้ได้รับเงินค่าเล่าเรียนครึ่งหนึ่งของจำนวนที่ได้จ่ายไปจริง แต่ทั้งนี้ต้องเป็นไปตามประเภทและไม่เกินอัตราที่กระทรวงการคลังกำหนดตามกฎหมายว่าด้วยเงินสวัสดิการเกี่ยวกับการศึกษาของบุตร ทั้งนี้บุตรที่ศึกษาในสถานศึกษาของทางราชการหรือเอกชนในหลักสูตรระดับปริญญาตรีหรือเทียบเท่าตาม(๒) หรือ (๕) จะต้องเป็นการศึกษาในระดับปริญญาตรีเป็นหลักสูตรแรกเท่านั้นข้อ๔๖ ให้ผู้มีสิทธิตามข้อ ๔๕ใช้สิทธิขอรับเงินช่วยเหลือในกรณีการให้การศึกษาของบุตรโดยยื่นคำขอต่อสำนักงานตามแบบที่เลขาธิการกำหนดพร้อมด้วยหลักฐานการรับเงินของสถานศึกษาข้อ๔๗ หลักฐานการรับเงินของสถานศึกษาอย่างน้อยต้องมีรายการ ดังต่อไปนี้(๑)ชื่อ สถานที่อยู่ หรือที่ทำการของสถานศึกษาผู้รับเงิน(๒)วัน เดือน ปีที่รับเงิน(๓)รายการแสดงการรับเงินระบุว่าเป็นค่าอะไร(๔)จำนวนเงินทั้งตัวเลขและตัวอักษร(๕)ลายมือชื่อของผู้รับเงินในกรณีที่สถานศึกษามีข้อตกลงกับธนาคารในการรับชำระเงินบำรุงการศึกษาหรือเงินค่าเล่าเรียนของสถานศึกษาให้ใช้ใบแจ้งการชำระเงินและหรือใบเสร็จรับเงินของสถานศึกษาซึ่งมีรายการในสาระสำคัญที่สำนักงานสามารถควบคุมและตรวจสอบการใช้สิทธิเบิกเงินสวัสดิการได้เป็นหลักฐานการรับเงินของสถานศึกษาข้อ๔๘การยื่นขอรับเงินช่วยเหลือในกรณีการให้การศึกษาบุตร ให้กระทำภายในกำหนดเวลาดังนี้(๑)ภายในหนึ่งปีนับแต่วันเปิดภาคเรียนแต่ละภาคในกรณีที่สถานศึกษาเรียกเก็บเงินค่าการศึกษาเป็นรายภาคเรียน(๒)ภายในหนึ่งปีนับแต่วันเปิดเรียนภาคต้นของปีการศึกษาในกรณีที่สถานศึกษาเรียกเก็บเงินค่าการศึกษาครั้งเดียวตลอดปีหากพ้นกำหนดเวลาตามวรรคหนึ่งให้ถือว่าหมดสิทธิในการยื่นขอรับเงินช่วยเหลือกรณีการให้การศึกษาของบุตรสำหรับภาคการศึกษาหรือปีการศึกษานั้นแล้วแต่กรณี เว้นแต่ผู้มีสิทธิตามข้อ ๔๕มีความจำเป็นต้องขอผ่อนผันต่อสถานศึกษาในการชำระเงินล่าช้า ในกรณีเช่นว่านี้ให้ผู้มีสิทธิตามข้อ ๔๕ ยื่นขอรับเงินช่วยเหลือภายในสามสิบวันนับแต่วันที่ออกหลักฐานการรับเงินของสถานศึกษาหมวด ๑๐สวัสดิการและสิทธิประโยชน์อื่น ข้อ๔๙ผู้เคยเป็นสมาชิกรัฐสภามีสิทธิได้รับสวัสดิการและสิทธิประโยชน์อื่นนอกเหนือจากที่ได้ระบุไว้ในระเบียบนี้ ทั้งนี้ การจะให้ได้รับสวัสดิการและสิทธิประโยชน์ใดให้เป็นไปตามมติของคณะกรรมการโดยให้ผู้มีสิทธิยื่นคำขอต่อสำนักงานตามแบบที่เลขาธิการกำหนดหมวด ๑๑การมอบอำนาจ ข้อ๕๐ผู้เคยเป็นสมาชิกรัฐสภาอาจมอบอำนาจให้บุคคลซึ่งบรรลุนิติภาวะดำเนินการแทนในเรื่องของการยื่นคำขอรับเงินช่วยเหลือยื่นคำขอรับสวัสดิการและสิทธิประโยชน์อื่น รับเงินหรือรับสวัสดิการและสิทธิประโยชน์อื่นตามที่กำหนดไว้ในระเบียบนี้ได้การมอบอำนาจให้ดำเนินการตามวรรคหนึ่งให้ทำเป็นหนังสือระบุข้อความซึ่งมีรายละเอียดที่ชัดเจนเพียงพอให้ทราบว่ามอบอำนาจให้ผู้ใดดำเนินการในเรื่องอะไรเพียงใด พร้อมพยานซึ่งบรรลุนิติภาวะลงชื่อรับรองอย่างน้อยหนึ่งคนโดยให้ผู้รับมอบอำนาจนำหนังสือมอบอำนาจและสำเนาบัตรประจำตัวประชาชนของผู้มอบอำนาจและผู้รับมอบอำนาจยื่นต่อสำนักงานหมวด ๑๒การบัญชีและการตรวจสอบ ข้อ๕๑ให้สำนักงานจัดทำบัญชีตามระบบบัญชีสากลข้อ๕๒ภายในหนึ่งร้อยยี่สิบวันนับแต่วันสิ้นปีงบประมาณทุกปีให้สำนักงานจัดทำบัญชีรายรับรายจ่ายของกองทุนให้สำนักงานการตรวจเงินแผ่นดินตรวจสอบรับรองเมื่อสำนักงานการตรวจเงินแผ่นดินตรวจสอบบัญชีตามวรรคหนึ่งแล้วให้สำนักงานเสนอรายงานผลการสอบบัญชีดังกล่าวต่อคณะกรรมการและสภาผู้แทนราษฎรและวุฒิสภาเพื่อทราบต่อไปข้อ๕๓เพื่อประโยชน์ในการจัดทำรายงานการเงินรวมภาครัฐให้สำนักงานจัดส่งข้อมูลทางบัญชีของกองทุนเข้าสู่ระบบการบริหารการเงินการคลังภาครัฐแบบอิเล็กทรอนิกส์(Government Fiscal Management Information System : GFMIS) ตามวิธีการและระยะเวลาที่กรมบัญชีกลางกำหนดข้อ๕๔ให้สำนักงานจัดให้มีระบบตรวจสอบภายในที่ดีโดยให้หน่วยตรวจสอบภายในของสำนักงานดำเนินการตรวจสอบเกี่ยวกับการเงินการบัญชีตามระเบียบนี้แล้วรายงานผลการตรวจสอบให้คณะกรรมการทราบทุกสามเดือนหมวด ๑๓การดำเนินคดี ข้อ๕๕ในกรณีที่มีการกระทำอันเป็นการฝ่าฝืนต่อบทบัญญัติอันมีโทษทางอาญาตามกฎหมายว่าด้วยกองทุนเพื่อผู้เคยเป็นสมาชิกรัฐสภาหรือในกรณีที่มีข้อพิพาทเกิดขึ้นอันเนื่องมาจากการปฏิบัติตามระเบียบนี้ให้เลขาธิการรับผิดชอบในการร้องทุกข์หรือกล่าวโทษต่อพนักงานสอบสวนตามประมวลกฎหมายวิธีพิจารณาความอาญาและรับผิดชอบในการดำเนินคดีทั้งทางแพ่งทางอาญา หรือทางปกครองบทเฉพาะกาล ข้อ๕๖การดำเนินการใดเกี่ยวกับการเงินและบัญชีของกองทุนที่อยู่ระหว่างดำเนินการและยังไม่แล้วเสร็จในวันที่ระเบียบนี้ใช้บังคับให้ดำเนินการต่อไปตามระเบียบหรือประกาศที่ใช้บังคับอยู่เดิมจนกว่าจะดำเนินการแล้วเสร็จหรือจนกว่าจะสามารถดำเนินการตามระเบียบนี้ได้ประกาศ ณ วันที่ ๒๒สิงหาคม พ.ศ. ๒๕๕๖สมศักดิ์ เกียรติสุรนนท์ประธานรัฐสภาประธานกรรมการกองทุนเพื่อผู้เคยเป็นสมาชิกรัฐสภาระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงินการเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๒) พ.ศ. ๒๕๕๘[๙]ข้อ ๒ระเบียบนี้ให้ใช้บังคับตั้งแต่วันที่ ๑ มีนาคม ๒๕๕๘ เป็นต้นไประเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงิน การเก็บรักษาเงิน การอนุมัติการเบิกจ่ายเงินการจ่ายเงิน การจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๓) พ.ศ. ๒๕๖๐[๑๐]ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปวิศนี/จัดทำ๙ มีนาคม ๒๕๕๘ปริญสินีย์/เพิ่มเติม๕ ตุลาคม ๒๕๐๖[๑] ราชกิจจานุเบกษาเล่ม ๑๓๐/ตอนพิเศษ ๑๒๐ ง/หน้า ๖/๑๗ กันยายน ๒๕๕๖[๒] ข้อ ๔ นิยามคำว่า เงินประจำตำแหน่งเดือนสุดท้าย ยกเลิกโดยระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหาร ค่าใช้จ่ายในการดำเนินงานการรับเงิน การเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๒) พ.ศ. ๒๕๕๘[๓] ข้อ ๔ นิยามคำว่า สถานพยาบาลของเอกชน แก้ไขเพิ่มเติมโดยระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงิน การเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา (ฉบับที่ ๓) พ.ศ. ๒๕๖๐[๔] ข้อ ๒๗แก้ไขเพิ่มเติมโดยระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงินการเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๒) พ.ศ. ๒๕๕๘[๕] ข้อ ๒๘แก้ไขเพิ่มเติมโดยระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงินการเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๒) พ.ศ. ๒๕๕๘[๖] ข้อ ๒๙แก้ไขเพิ่มเติมโดยระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงินการเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๒) พ.ศ. ๒๕๕๘ [๗] ข้อ ๓๐แก้ไขเพิ่มเติมโดยระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงินการเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๒) พ.ศ. ๒๕๕๘[๘] ข้อ ๓๑แก้ไขเพิ่มเติมโดยระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงิน การเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา (ฉบับที่ ๓) พ.ศ. ๒๕๖๐[๙] ราชกิจจานุเบกษา เล่ม๑๓๒/ตอนพิเศษ ๔๔ ง/หน้า ๑/๒๓ กุมภาพันธ์ ๒๕๕๘[๑๐] ราชกิจจานุเบกษาเล่ม ๑๓๔/ตอนพิเศษ ๒๐๒ ง/หน้า ๑/๙ สิงหาคม ๒๕๖๐